Patrik Ringborg

Patrik Ringborg (født 1. november 1965 i Stockholm) er en svensk dirigent og generalmusikkdirektør ved Staatstheater Kassel.

Etter endte studier i Stockholm, London og Wien ble Ringborg assistent for sjefdirigenten ved Sächsische Staatsoper Dresden og ved Canadian Opera i Toronto. Fra 1989 jobbet han fire år som repetitør ved Kungliga Operan i Stockholm, der han debuterte som dirigent i 1993. Samme år begynte han som dirigent ved Freiburg Theater, og han var også assisterende musikksjef der et par år. I 1999 ble han ansatt som Første kapellmester ved Aalto-Theater i Essen, og ble i 2000 utpekt som «beste operadirigent» av avisen Neues Rheinland, sammen med bl.a. Stefan Soltesz og John Fiore. 

Etter en tid som sjefdirigent ved Freiburg Theater er Ringborg siden 2007 generalmusikkdirektør ved Staatstheater Kassel. Han har mer enn 70 operaer på repertoaret, og en rekke gjesteengasjementer i mange land, og dette har gjort ham til en av Sveriges mest etterspurte dirigenter. I Sverige har han jobbet med samtlige større orkestere, og i Tyskland har han vært gjestedirigent ved bl.a. Sächsische Staatskapelle Dresden, Radio-Sinfonieorchester Frankfurt, WDR Sinfonieorchester Köln, Münchner Rundfunkorchester, Deutsche Kammerphilharmonie Bremen og Staatskapelle Weimar.

Ringborg debuterte i 1998 ved Göteborgsoperan med Tannhäuser og dirigerte under åtte år alle Wagner-produksjoner. Etter en nyproduksjon av Cavalleria rusticana/Pagliacci ble han utnevnt til første gjestedirigent og dirigerte nyproduksjoner av Il trovatore og Manon Lescaut. Han ledet operaens forestilling av Lohengrin i 2001 og den kritikerroste Göteborgspremieren i 2003 av Tristan og Isolde, noe som førte til at GöteborgsOperans orkester ble tildelt Svenska Dagbladets Operapris. Våren 2004 hadde Ringborg ansvaret for premieren av Valkyrien. 

Som operadirigent har han også vært gjest i blant annet Wien, Dresden og ved Deutsche Oper Berlin. Våren 2009 debuterte Ringborg ved Den Norske Opera med en nyproduksjon av Elektra og i 2010 dirigerte han samme verk ved operafestspillene i Nyslott med Stockholmsoperaen. Han hadde også ansvaret for nypremieren på Rosenkavaleren på operaen i Köln med Kiri Te Kanawa.

 Utvalgte operaproduksjoner 
 Faust:  Aaltotheater Essen
 Hans og Grete:  Aaltotheater Essen
 Manon Lescaut:  GöteborgsOperan
 Tristan og Isolde:  GöteborgsOperan
 Valkyrien:  GöteborgsOperan
 Lady Macbeth fra Mtsensk: Deutsches Nationaltheater Weimar
 Rhingullet:  Theater Freiburg
 Elektra:  Theater Freiburg
 Peter Grimes:  Staatstheater Kassel
 Tosca: Deutsches Nationaltheater Weimar
 Salome:  Staatstheater Kassel
 Dialogues des Carmélites:  Staatstheater Kassel
 Elektra:  Den Norske Opera

 Litteratur 
 wagnerspectrum. Werktreue bei Wagner. Der Dirigent Patrik Ringborg im Gespräch mit Egon Voss. Koenigshausen + Neumann Verlag 2005. ISBN 3-8260-3285-3
 Nationalencyklopedin. Artikel "Patrik Ringborg", Supplementband 3. NE Förlag 1999. ISBN 91-7133-740-7
 Die Walküre av Richard Wagner. Akt II, Schott Music 2004. ISMN M-001-12529-1
 Die Walküre av Richard Wagner. Akt III, Schott Music 2005. ISMN M-001-12974-9
 A Gallery Carol av Patrik Ringborg. SK Förlag 1985. ISMN M-070-01675-9
 Europa Publications: International Who's Who in Classical Music 2003, 19th edition, Routledge, 2003. 980 p., ISBN 978-1-857-43174-2
 Ruth Renée Reif: Die Stuttgarter Philharmoniker, ein historisches Porträt, Tübingen: Silberburg-Verlag, 1999. ISBN 3-87407-319-X
 Swedish choral music, a selective catalogue, Stockholm: Svensk Musik, 1988, 60 p. ISBN 978-9185470495

 Referanser 

 Eksterne lenker 


 Staatstheater Kassel
 Webbsida kring dirigenten Patrik Ringborg

Kategori:Svenske dirigenter
Kategori:Svenske musikere
Kategori:Personer fra Stockholm